[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Sut gallwn ni adeiladu ar ymateb cymunedau i goronafeirws"}, {"text_idx": "#000008", "text": "Yma, mae Jess Blair yn adrodd yn o\u0302l ar yr ail yn ein cyfres o ddigwyddiadau COVID-19 a oedd yn canolbwyntio ar adeiladu ar ymateb cymunedau i\u2019r pandemig, a gwirfoddoli."}, {"text_idx": "#000010", "text": "Gwnaeth y digwyddiad ar-lein hwn edrych ar sut i adeiladu ymateb cymunedau i Covid-19 a thrafodwyd y problemau o ran gwirfoddoli."}, {"text_idx": "#000012", "text": "I ddechrau, gwnaethon ni groesawu tri chyfranogwr i roi eu safbwynt gwahanol eu hunain ar eu profiadau o sut mae\u2019r Coronafeirws wedi effeithio ar wirfoddoli; un o safbwynt cyngor tref, un arall o safbwynt cymdeithas wirfoddol ac un o safbwynt awdurdod lleol."}, {"text_idx": "#000013", "text": "Y rhain oedd y siaradwyr:"}, {"text_idx": "#000017", "text": "Cadarnhaodd y Cynghorydd Theodolou hyn drwy ddweud \u2018Mae clybiau rygbi, clybiau pe\u0302l-droed...unigolion, busnesau, i gyd yn ymateb i\u2019r argyfwng. Nid gwirfoddoli yn y modd traddodiadol mo hyn. Mae\u2019n ymateb cymunedol ac mae hynny\u2019n wahaniaeth mawr\u2019."}, {"text_idx": "#000018", "text": "I fudiadau sydd wedi dibynnu\u2019n draddodiadol ar wirfoddolwyr rheolaidd, mae llawer ohonynt yn wynebu dilema oherwydd maen nhw\u2019n gohirio llawer o weithgareddau ac mae llawer o\u2019u gwirfoddolwyr ar y rhestr warchod ar hyn o bryd."}, {"text_idx": "#000019", "text": "Gwnaeth un cyfranogwr yn benodol amlygu hyn, gan ddweud \u2018Rydyn ni ar gau a byddai llawer o\u2019n gwirfoddolwyr yn cael eu hystyried yn bobl sy\u2019n agored i niwed. Yn y sector treftadaeth yn benodol, rydyn ni\u2019n mynd i orfod newid o\u2019n gwirfoddolwyr arferol yn gyflym a dod a\u0302 gwirfoddolwyr i mewn o ffynonellau newydd.\u2019"}, {"text_idx": "#000021", "text": "Amlygwyd yr her dechnolegol yn y drafodaeth hefyd, gyda mudiadau\u2019n ymgodymu a\u0302 chynorthwyo\u2019u gwirfoddolwyr rheolaidd i wirfoddoli o gartref. Dywedodd un mudiad eu bod wedi derbyn grant am dechnoleg i alluogi tri gwirfoddolwr i weithio o gartref."}, {"text_idx": "#000022", "text": "Ar hyn o bryd, mae mudiadau\u2019n symud o reoli argyfwng tymor byr mewn ymateb i bandemig y Coronafeirws i weithio allan sut maen nhw\u2019n mynd i weithio mewn tirwedd wahanol hirdymor."}, {"text_idx": "#000023", "text": "Amlygwyd ro\u0302l hyfforddiant fel rhywbeth hanfodol ar gyfer gwirfoddolwyr newydd a chyfredol wrth iddynt barhau i helpu eu cymunedau, ac addasu i weithio mewn ffyrdd newydd gyda dealltwriaeth sensitif o ddiwylliannau ac anghenion y bobl maen nhw\u2019n eu cynorthwyo, gan gynnwys y rheini o gymunedau a\u0302 chred wahanol neu gymunedau duon a lleiafrifoedd ethnig."}, {"text_idx": "#000025", "text": "Wrth ofyn am argymhellion ar yr hyn y gallai penderfynwyr, mudiadau gwirfoddol a CGGC ei wneud i baratoi\u2019r sector yn well ar gyfer y dyfodol, cyflwynodd y cyfranogwyr nifer o awgrymiadau. Yr hyn a lifodd yn naturiol o\u2019r drafodaeth oedd hyfforddiant ar gyfer grwpiau cyd-gymorth a chanllawiau gwell gan Lywodraeth Cymru ar sut gall mudiadau gefnogi a diogelu gwirfoddolwyr."}, {"text_idx": "#000026", "text": "Y cwestiwn mawr sy\u2019n wynebu\u2019r sector yw sut i harneisio\u2019r ymateb cymunedol sydd wedi newid a herio\u2019r ffordd y mae\u2019r sector gwirfoddol yn gweithio yng Nghymru."}, {"text_idx": "#000027", "text": "Er enghraifft, beth fydd yn digwydd i grwpiau cyd-gymorth wrth i bobl ddychwelyd yn raddol i\u2019w gwaith? Sut gellir cefnogi ac arwain grwpiau yn well heb haenau ychwanegol o fiwrocratiaeth?"}, {"text_idx": "#000029", "text": "Ychwanegodd un arall, \u2018Mae angen i gymunedau allu gwneud eu penderfyniadau eu hunain a chael mynediad at gyllid y gallan nhw ei ddefnyddio er budd y bobl sy\u2019n byw yn eu cymunedau. Mae gan Gynghorau Tref a Chymuned ac aelodau etholedig, grwpiau cymunedol/ cymdeithasau/ rhwydweithiau a busnesau lleol i gyd ro\u0302l i\u2019w chwarae mewn hyn\u2019."}, {"text_idx": "#000031", "text": "Gwnaeth y sesiwn hon adlewyrchu\u2019r heriau a\u2019r cyfleoedd hyn a chodi cwestiynau a fydd yn ffurfio\u2019r sylfaen i sut mae\u2019r sector gwirfoddol yn addasu ar gyfer yr hirdymor."}, {"text_idx": "#000032", "text": "Bydd y sesiwn nesaf yn canolbwynto ar sut yr ydym yn dylanwadu ar bolisi, deddfwriaeth a phenderfyniadau ehangach. Bydd yn cael ei chynnal ddydd Iau 4 Mehefin am 4pm. I gael rhagor o fanylion a chofrestru cliciwch yma."}, {"text_idx": "#000036", "text": "Ymunwch a\u0302 ni ar y cyfryngau cymdeithasol"}]